Mokhtar Petah

Mohd. Mokhtar bin Mohd. Petah atau 'Mokhtar Petah', 'Akhdiat', 'M. Fathy', 'Noor Iskandar'. 'Saiful M' () merupakan penulis pelbagai buku politik di Malaysia.

Keluarga
Ayahnya berasal dari Indonesia . Ibunya berasal dari Patani. Mohktar petah anak sulung dari dua adik-beradik.

Pendidikan
Dia bersekolah Sekolah Agama Teluk Intan, Perak dan Sekolah Daeratul Maarif Al-Wataniah, Kepala Batas, Seberang Prai.Dia tidak sempat belajar di Universiti Islam Indonesia kerana faktor kemiskinan.Namun mengikuti Kursus Sains Politik untuk penulis dan wartawan politik Asia yang dianjurkan oleh Presiden Soekarno, Indonesia.

Beliau minat menulis tumbuh sejak kecil lagi. Banyak tulisannya tersiar dalam majalah bertulisan Jawi seperti Hiboran, Juita, Mutiara, dan Mustika yang diterbitkan di Singapura. Majalah Belia, Gelanggang Filem, dan Majalah Guru bertulisan Rumi turut menyiarkan tulisannya.Akhbar utama seperti Utusan Melayu, Utusan Zaman, Berita Harian, Berita Minggu dan Warta Negara turut menyiarkan berita dan rencana tulisannya.

Kerjaya
Mokhtar Petah menjadi pemberita bagi akhbar Warta Negara dan Warta Mingguan yang beribu pejabat di Pulau Pinang. Apabila Utusan Melayu diterbitkan di Singapura beliau menjadi pemberita akhbar itu bagi kawasan negeri Perak. Pada 1950-an beliau bertukar profesyen , menjadi guru di sekolah agama rakyat bersama Ustaz Abu Bakar Hamzah di Kampung Berala,Kuala Kangsar.Seterusnya menjadi Kadi negeri Perak , sehari sahaja.

Beliau kembali menjadi wartawan kepada akhbar Harian Patriot, Medan, Indonesia.

Apabila Berita Harian diterbitkan di Singapura di bawah pimpinan A. Samad Ismail, Mokhtar Petah ditugaskan menjadi wartawan sekitar Perak.Dia menggunakan pelbagai nama samaran seperti M. Fathy dan Noor Iskandar.Tahun 50an-60an, Mokhtar Petah menganjurkan beberapa Kursus Kewartawanan di Kuala Kangsar dan di Ipoh.Sebagai wartawan, beliau rapat dengan Sultan Perak Sultan Idris Shah dan orkestra pimpinan baginda.Hubungan juga rapat dengan pengarah dan pelakon filem P. Ramlee yang datang ke Perak.

Bahan bacaan Mokhtar Petah meliputi karya penulis Arab dan Indonesia seperti Syed Qutub, Mustafa Al-Ghalayeen, Hassan Al-Banna, Hamka, Sutan Takdir Ali Shahbana, Chairil Anwar, Tan Melaka, Haji Agus Salim. Pada 1950-an, Hamka sering datang melawat Malaysia dalam tahun 1950an. Mokhtar Petah sempat mewawancara Presiden Soekarno.

Genre sastera
Mokhtar Petah turut menulis novel, cerpen dan rencana umum.Namun beliau tidak pernah menyertai sebarang peraduan.Beliau mendapat bimbingan daripada A. Samad Ismail, Dahari Ali, Mazlan Nordin, Abdullah Zawawi, Aziz Ishak, Dr. Burhanuddin al-Helmi dll.Baginya, politik haruslah berlandaskan al Quran dan Hadis dan bermanfaat kepada manusia, terutama orang-orang Melayu yang beragama Islam

Pada tahun 1973 beliau menjadi editor 'Berita Perak' sebuah akhbar rasmi Kerajaan Negeri Perak.Menteri Besar Perak ketika itu ialah Dato’ Sri Haji Kamaruddin Mat Isa.

Pada 1978, Mokhtar Petah berhenti daripada menjadi wartawan Berita Harian kerana berhijrah ke Kuala Lumpur. Beliau pernah menulis untuk majalah Era, Berita Kesatuan Pekerja-pekerja Bandaraya ,editor Mingguan Famili dan majalah bulanan Hawa dan menerbitkan majalah Iman pada 1989. Selain itu menjadi Ketua Editor surat khabar mingguan ERA BARU. Kini menjadi Ketua Editor Mata Publication.

Hasil karya
 Zulkifli Muhamad: Pelopor Angkatan Islam di Malaysia,(1983) terbitan Tra-Tra - membincangkan peranan dan kepimpinan Zulkifli Mohamad dan Dr. Burhanuddin al-Helmi dalam perjuangan PAS. Gandingan mereka berdua telah membawa PAS ke era kegemilangan sehingga menawan Dewan Undangan Negeri Kelantan dan Terengganu dalam Pilihan raya umum Malaysia 1959.
 Dinoda / M. Fathy ; Singapura ; Geliga Limited 1957 ,40
 Janda Lawan Dara / M. Fathy ; Singapura ; Geliga Limited, 1957, 40
 Terpaut  ; Ipoh ; Pustaka Andalas , 91
 Kelopak yang Kuncup  ; Kuala Lumpur ; Pustaka Melayu Baru 1965 90
 Tandus  ; Pulau Pinang ; Saudara Sinaran Berhad 1967 149
 Mereka Hanya Mangsa  ; Kuala Lumpur ; Penerbit Titiwangsa 1977 170
 Nekad Anak Watan  ; Kuala Lumpur ; Penerbit Titiwangsa 1977 307
 Bunga Mekar yang Ternoda  ; Subang Jaya ; Tra-Tra Publishing & Trading Co. 1980 128
 Cinta Tinggal di Rantau  ; Subang Jaya ; Tra-Tra Publishing & Trading Co. 1980 181
 Detik-detik Perpisahan  ; Subang Jaya ; Penerbitan Tra-Tra Sdn. Bhd. 1981 253
 Hadiah Dari Batin  ; Subang Jaya ; Penerbitan Tra-Tra 1981 
 Cinta di Langit Zaman  ; Subang Jaya ; Tra-Tra Publishing & Trading Co. 1983 228
 Akibat Dosa  ; Kuala Lumpur ; Pustaka Minda 1992 
 Kasih Ibuku  ; Kuala Lumpur ; Mata Publication 2005 
 Serpihan Hidup (antologi bersama Nora dan Rokiah Abu Bakar)  ; Kuala Lumpur ; Penerbitan Pustaka Antara 1964 140
 Salman Rushdie Pengarang ‘The Satanic Verses’ (Surah-surah Syaitan) Dihukum Bunuh oleh Mahkamah Islam  ; Kuala Lumpur ; Wadah Pelita 1989 
 Falsafah Ibadat Umrah dan Haji  ; Kuala Lumpur ; Mata Publication 1990 
 Akibat Dosa    ;1993 
 Rahsia dari Al-Quran: Manusia, Haiwan dan Serangga  ; Kuala Lumpur ;  1994 
 Rahsia dari Al-Quran: Sains dan Seksologi  ; Ampang ; Citakhidmat 1995 
 Soal Jawab Masalah Wanita  ; Ampang ; Citakhidmat 1997 
 Jerebu  ; Kuala Lumpur ; Pustaka Antara 1997 
 Zulkifli Muhammad Dalam Kenangan Biografi ; Kota Bharu ; Pustaka Aman Press 1965 
 Bangsa Melayu Menggugat Dunia  ; Kota Bharu ; Pustaka Aman Press 1966 
 Siapa Bakal Menteri Besar Perak ?  ; Ipoh ; Yayasan Massa 1977 
 Dr Mahathir dan Masa Depan Negara  ; Subang Jaya ; Penerbitan Tra-Tra 1982 
 Zulkifli Muhammad: Pelopor Angkatan Islam di Malaysia Biografi ; Subang Jaya ; Tra-Tra Publishing & Trading Co. 1983 108
 Perak dibawah Pimpinan Menteri Besar Datuk Sri Ramli Ngah Talib  ; Kuala Lumpur ; Karya Bestari 1987 
 MB Selangor Tergugat kerana Kahwin dengan Puteri Istana  ; Kuala Lumpur ; Mata Publication 1989 
 Krisis antara Raja-Raja Melayu dengan UMNO  ; Kuala Lumpur ; Mata Publication 1991 
 Kerajaan Mansuh Kekebalan Raja Melayu  ; Kuala Lumpur ; Art Media 1993 
 Reformasi Fikiran dan Pembangunan  ; Kuala Lumpur ; Mata Publication 1994 
 Semarak: Menteri Besar Negeri Sembilan  ; Kuala Lumpur ; Mata Publication 1994 
 Kejayaan Bersama  ; Kuala Lumpur ; Mata Publication 1995 
 Datuk Abdullah Badawi: Pejuang Kemanusiaan Sejagat Biografi ; Kuala Lumpur ; Pustaka Antara 1997 
 Sheikh Abdullah Fahim: Penentu Tarikh Kemerdekaan Negara 31 Ogos ’57 Biografi ; Kuala Lumpur ; Pustaka Antara 1997 
 Abdul Kadir: Peguam Rakyat Biografi ; Kuala Lumpur ; Tabung Kebajikan Ronald McDonald untuk Kanak-Kanak Malaysia 1998 
 Meniti Derita ke Puncak Biografi ; Kuala Lumpur ; Darulfikir 1998 
 Perjuangan yang belum Selesai: Dr. Mahathir Menangis Demi Bangsanya  ; Kuala Lumpur ; Simfoni Gemilang 1999 
 Terima Kasih Dr. Mahathir  ; Kuala Lumpur ;  1999 
 Amanah Cekap dan Adil: Falsafah Kepimpinan Dr. Abdullah Badawi  ; Kuala Lumpur ; Yayasan Amal Maaruf Malaysia 2004 
 Abdullah Badawi Penjana Modal Insan   Raspintar Sdn.Bhd 2006 
 Patah Sayap Bertongkatkan Paruh Memoir/ ; Kuala Lumpur ;   
 Cinta dan Jihad Novel    
 Bunga Padma Di Lembah Nil Novel    
 Kelip-kelip di Kota London Novel    
 Madu dan Air Mata Kering Di pipi Novel    
 Basmi Rasuah     
 Perjuangan Suci Lima Perdana Menteri Politik    
 Kedaulatan Raja-Raja Melayu

Rujukan
  
Penulis Malaysia
Orang dari Perak